**URDHËR**

**PËR HAPJEN E FAZËS SË APLIKIMEVE PËR KONKURRIM PËR FITIMIN E GRADËS “DREJTUES I PARË” DHE “DREJTUES”**

1. Hapjen e fazës së aplikimeve për konkurrim për fitimin e gradës “**Drejtues i Parë**” dhe “**Drejtues**”.
2. Faza e aplikimeve për fitimin e gradës “Drejtues i Parë” dhe “Drejtues” të fillojë më datë **10.11.2021** dhe të përfundojë më datë **30.11.2021**. Numri i funksioneve të lira organike për konkurrim në gradën “Drejtues i Parë”, janë **18 (tetëmbëdhjetë)**. Numri i funksioneve të lira organike për konkurrim në gradën “Drejtues” janë **40 (dyzetë)**.
3. Kriteret për konkurrim për fitimin e gradës “Drejtues i Parë” dhe “Drejtues” janë:
4. të ketë vlerësim të aftësive individuale të punës jo më ulët se 70% të vlerësimit të përgjithshëm, gjatë kohës së qëndrimit në gradë;
5. të jetë parashkruar masa disiplinore për shkelje të rëndë, sipas afatit të përcaktuar në nenin 96 të ligjit “Për Policinë e Shtetit”, i ndryshuar;
6. të përmbushë kriteret për pozicionin e punës dhe të ketë përfunduar arsimin e lartë;
7. të mos ketë filluar ndaj tij procedimi penal;
8. të mos ketë filluar ndaj tij procedimi disiplinor për shkelje të rëndë;
9. të ketë përfunduar studimet e ciklit parë “Bachelor”;
10. të plotësojë kohën e qëndrimit në gradën, nga “Kryekomisar” në gradën “Drejtues”, 5 vite dhe nga “Drejtues” në “Drejtues i Parë”, 3 vite.
11. Metodologjia e vlerësimit të kandidatëve për fitimin e gradës “Drejtues i Parë” dhe “Drejtues”, është përdorimi i sistemit me **100 pikë**, ku përfshin ***vlerësimi administrativ*** deri **20 pikë**, ***vlerësimi i performancës*** deri **40 pikë**, ***vlerësimi me testim me shkrim e ushtrime*** deri **20 pikë,** si dhe ***vlerësim me intervistë***deri **20 pikë**.
12. Çdo punonjës policie që plotëson kriteret e mësipërme dhe kërkon të konkurrojë për fitimin e gradës “Drejtues i Parë” dhe “Drejtues”, duhet të dorëzojë formularin e aplikimit model tip, bashkëlidhur këtij urdhri, në strukturat e burimeve njerëzore ku është me detyrë**.**

1. Strukturat e burimeve njerëzore vendore dhe të strukturave të veçanta të Policisë së Shtetit, të bëjnë verifikimin e dokumentacionit për plotësimin e kritereve të çdo aplikanti dhe brenda datës **04.12.2021**, të dërgojnë në Drejtorinë e Burimeve Njerëzore, në Drejtorinë e Përgjithshme të Policisë së Shtetit, dokumentacionin e mëposhtëm:

a) formularët e aplikimit, sipas modelit bashkëlidhur;

b) vlerësimet e rezultateve individuale të punës;

c) listën emërore të aplikantëve që plotësojnë kriteret për konkurrim, sipas modelit bashkëlidhur.

Lista emërore e aplikantëve të plotësohet sipas modelit tip, bashkëlidhur këtij urdhri dhe të dërgohet zyrtarisht si dhe në mënyre elektronike, në adresën: [erjona.hata@asp.gov.al](mailto:erjona.hata@asp.gov.al).

1. Çdo aplikanti, që nuk plotëson kriteret për konkurrim për fitimin e gradës “Drejtues i Parë” dhe “Drejtues”, nga struktura e burimeve njerëzore ku është me detyrë aplikanti, t’i kthejë përgjigje me shkrim për arsyet e mos pranimit të aplikimit.
2. Drejtoria e Burimeve Njerëzore, të riverifikojë dokumentacionin e dërguar nga strukturat e burimeve njerëzore vendore dhe të veçanta të Policisë së Shtetit dhe deri më datë **10.12.2021**, të dërgoj në Komisionit të Gradimit, listën emërore përfundimtare të aplikantëve që plotësojnë kriteret për konkurrim për fitimin e gradës “Drejtues i Parë” dhe “Drejtues”, duke i caktuar çdo aplikanti numrin kodik të identifikimit.
3. Aplikanti që pas riverifikimit rezulton se nuk plotëson kriteret për konkurrim, të skualifikohet dhe të njoftohet zyrtarisht për arsyet e mospranimit të aplikimit për konkurrim.
4. Aplikanti i skualifikuar, brenda 2 ditëve pune nga momenti i njoftimit, ka të drejtën e ankimit në Komisionin e Apelimit për fazën e aplikimitdhe verifikimit. Vendimi i Komisionit të Apelimit, pas shqyrtimit të ankesave, të jepet brenda 5 ditëve pune nga data e marrjes së vendimit.